Նախկին առաջնորդների պատվանդանի համարակալած սալիկներից հետք իսկ չէր մնացել, տեղը փայտաշեն բեմահարթակն էր: Վարագույր չկար: Հերթական այս ներկայացումը նվիրված էր Մայիսի 28-ին ու նախագահական նոր ընտրություններին: Մինչ բացումը՝ կազմակերպիչները, ներկաների տրամադրությունը բարձրացնելու նպատակով, հրավիրել էին պալատական մի երգչի և երգչուհու, որոնք խամաճիկների պես ծամածռվելով՝ փորձում էին զվարճացնել ամբոխին: Աննկարագրելի նիհար երգչուհին անիմաստ ցատկոտում էր: